Janez Novak

Trpinčeva ulica 3, 1000 Ljubljana |051 333 222| janez.novak@gmail.com

23. februar 2023

Janez Stariha

Nakladalec, d. o. o.

Ulica heroja Marka 77

1000 Ljubljana

Spoštovani Janez Stariha,

na spletnem portalu MojeDelo.com sem zasledil oglas za sodelavca v skladišču. Že nekaj časa bi rad svoje dosedanje delo in kompetence nadgradil. Mislim, da je prav vaše delovno mesto odlična priložnost, da to tudi uresničim. Moji dosedanji rezultati in izkušnje na tem področju v celoti ustrezajo vašim pogojem, zato menim, da sem ustrezen kandidat za to delovno mesto.

Vaša ponudba delovnega mesta mi je vzbudila pozornost zaradi vizije podjetja, pa tudi zaradi nenehne želje po napredku. V tem smislu se vidim kot del vašega podjetja, ne le zaradi svojih kompetenc, temveč tudi zaradi dejstva, da imamo enako vizijo prihodnosti.

V okviru svojih prejšnjih delovnih izkušenj pri delodajalcu X sem bil zadolžen za:

* prevzem dobavljenega blaga,
* pospravljanje prevzetega blaga,
* nadzor dobavljenega blaga v skladu s pooblastili nadrejenega,
* pripravo blaga za izdajo v proizvodnjo,
* izdajo blaga po določenih kosovnicah v proizvodnjo,
* izdajo kooperacijskih nalogov za proizvodne postopke, nadzor,
* pripravo pošiljk za pošiljanje (samostojno in po postopku),
* pomoč pri opravljanju periodičnih pregledov zalog oz. inventur.

V času delovanja na tem delovnem mestu sem spoznal najpomembnejše naloge zaposlenega v skladišču. Spoznal sem tudi ključne procese, ki so pomembni za to delovno mesto. Menim pa, da imam nekaj izkušenj ter osebnostnih lastnosti, ki lahko prispevajo k boljšemu delovanju vašega skladišča. Pri svojem delu sem namreč izjemno zagnan, natančen, organiziran in samostojen ter vesel tudi novih priložnosti za učenje. Prav tako imam vozniško dovoljenje kategorije B in dovoljenje za viličarja. Znam tudi opravljati delo po računalniku (preglednice Excel, Word, uporaba elektronske pošte).

Življenjepis najdete v priponki. Vesel bom vašega morebitnega povabila na razgovor. Če bi potrebovali dodatne informacije, me lahko pokličete kadar koli na telefonsko številko (051 333 222), še bolj pa bi me razveselilo srečanje z vami.

S spoštovanjem

Janez Novak